एटक महासचिव कामरेड अनिल पवार ने कहा कि बावल औद्योगिक क्षेत्र में कंपनी प्रबंधक श्रमिकों के साथ अत्याचार कर रहे है। इसको लेकर श्रम विभाग को भी शिकायतें दी गई, लेकिन उन पर कोई सुनवाई नहीं की जा रही। इससे श्रमिकों-कर्मचारियों में रोष बढ़ रहा है। 5 अप्रैल को सभी कर्मचारी नेहरू पार्क में इकट्ठा होकर रोष प्रदर्शन करते हुए डीसी को ज्ञापन सौंपेंगे। इस मौके पर सतीश प्रधान, कपूर, राकेश, सतीश, रविंद्र प्रधान, रामजस, नरेश कुमार प्रधान, अशोक कुमार समेत अन्य शामिल रहे।